
Religia este definită în mod curent ca un raport variat identificabil în 
sentimente şi manifestări de omagiu, venerație şi adorare, care leagă omul de 
ceea ce el consideră sacru şi divin. Religia pozitivă sau istorică este fondată pe 
un complex de adevăruri revelate într-un moment al timpului de Dumnezeu. 
Religia naturală este cea fondată pe natura însăşi a omului care, cu forțele sale 
şi ale rațiunii, poate să ajungă la Dumnezeu şi să-şi explice nemurirea sufletului 
şi universalitatea legii morale. Ar putea să fie înţeleasă ca orice cult determinat 
de conţinuturi de credintà'. În limba ebraică, termenii folosiţi pentru a reda 
această realitate sunt da ‘at, de la rădăcina yd", cu referinţă la cunoaştere, 
înţelepciune. Este vorba de o cunoaştere profundă, chiar empirică, şi 
‘emmunah, de la rădăcina *mn, care indică tăria, siguranţa, credinţa fermă, 
încrederea. În limba greacă, termenul folosit cel mai des este Opnoxeta, termen 
cu o etimologie mult discutată”. Lăsând la o parte discuţiile etimologice, putem 
spune că termenul derivă de la ideea de ceremonie externă a cultului. 

Dacă pornim de la această definiţie a religiei, atunci tema propusă pentru 
această prezentare este imensă, pentru că toată Biblia este un continuu dialog 
Dumnezeu-om. Ateismul teoretic era aproape necunoscut în tot Orientul Antic. 
Problema care se putea pune era aceea a superiorității unei divinităţi asupra 
alteia sau a interesului pe care divinitatea l-ar fi putut avea pentru om. 
Întrebarea era aceasta: Iahve este mai puternic decât divinitàtile naţiunilor? 
Întrebarea devenea acută mai ales în perioadele în care poporul ales era 
oprimat. Atunci popoarele păgâne ar fi putut întreba: „Unde este Dumnezeul 
lor?” (Ps 115,2). Pe de altă parte, se aflau chiar în Israel unii adepţi ai 
ateismului practic, convinşi de dezinteresul lui Dumnezeu pentru realităţile 


! Cf. G. Devoro — G.C. OLI, Nuovo vocabolario illustrato della lingua italiana. Selezione 
dal Reader's Digest, II, Milano 1987, 2573. Definiţia din dictionarele noastre miroase încă a 
materialism-dialectic: cf. Dicfionar enciclopedic ilustrat, Cartier, Bucuresti-Chisinàu 1999, 
855. 

? Cf. K. L. SCHMIDT, „Opnokeiu, Ophokoc, #0eX00pnoxkewa”, în Grande Lessico del Nuovo 
Testamento, IV, Paideia, Brescia 1968, 559-572. 


33 


umane. Este vorba despre cel nebun care spune în inima sa: „Nu există 
Dumnezeu” (Ps 53,2; 10,4.11). De aceea m-am limitat doar la învăţarea 
religiei, transmiterea şi educarea ei. Şi aceasta numai în Vechiul Testament. 

Credinţa este întemeiată pe o revelaţie divină. Această revelaţie trebuie să 
ajungă la cunoştinţa oamenilor, în detaliu şi cu consecinţele ei practice. 
Învățătura care transmite, sub formă de instruire, ştiinţa lucrurilor divine este, 
în primul rând, o predică ce proclamă mântuirea dată de Dumnezeu, aşa cum 
are loc în istorie, şi este lucrarea profeților’. 

Dumnezeu este cel care îşi educă poporul prin planul său de mântuire, care 
se împlineşte în timp. Maturizarea este lentă. Israelul trăieşte sub tutela Legii, 
ca un copil educat de un pedagog, până la plinirea timpurilor. „Să ştii că 
Domnul Dumnezeul tău te învaţă, aşa cum învaţă omul pe copilul său” (Dr 8,5). 
Atunci Dumnezeu l-a trimis pe Fiul său pentru a ne dărui înfierea: 


Eu însă spun: atât timp cât moştenitorul este un copil, nu se deosebeşte cu nimic 
de un sclav, chiar dacă este stăpân peste toate. Însă este sub tutori şi administratori 
până la timpul fixat de tată. Tot aşa şi noi, cât timp eram copii, eram sclavii 
învățăturilor de la început ale lumii. Dar când a venit împlinirea timpului, 
Dumnezeu l-a trimis în lume pe Fiul său, născut din femeie, născut sub Lege, ca 
să-i răscumpere pe cei care sunt sub Lege, ca să primim înfierea. Şi pentru că 
sunteţi fii, Dumnezeu l-a trimis pe Duhul Fiului său în inimile noastre, care strigă: 
Abba, Tată! Aşa încât nu mai eşti sclav, ci fiu; iar dacă eşti fiu, eşti şi moştenitor 
prin Dumnezeu (...) Astfel că Legea a fost pedagogul nostru spre Cristos, ca să fim 
Justificati prin credinţă. Dar de când a venit credinţa, nu mai suntem sub pedagog 
(Gal 4,1-7; 3,24-25). 


Educatia lui Israel nu este terminatà o datà cu venirea lui Cristos. Noi 
trebuie „să ajungem la starea omului desăvârşit la măsura vârstei plinătăţii lui 
Cristos” (Ef 4,13). 

Cuvântul folosit de textul ebraic pentru a indica educarea este musar, care 
înseamnă, în acelaşi timp, instruire, dăruirea înţelepciunii şi corijare, mustrare, 
pedeapsă. El se referă la educaţia familială (în cărțile sapientiale), dar si la 
comportarea lui Dumnezeu (în profeti şi în Deuteronom). 

Dumnezeu realizează opera de educare a poporului său şi, indirect, a fiecărei 
persoane, prin evenimentele istorice, faptele minunate pe care le săvârşeşte, 


3 Cf. A. BARUCQ — P. GALOPIN, „A învăţa (pe alţii)”, în Vocabular de teologie biblică, ed. 
X. LEON-DUFOUR, ARCB, Bucureşti 2001, 330. 

4 Cf. X. LEON-DUFOUR, „Educaţie”, în Vocabular de teologie biblică, 190. LXX traduce 
termenul ebraic prin rardera, iar în limba latină avem echivalentul disciplina. 


34 


prin legea alianţei, prin cuvântul său transmis prin profeti, prin cult şi preoți şi 
prin Întelepciune. 

Pe de o parte, Dumnezeu educa poporul prin semnele arătate în Egipt, prin 
minunile săvârşite în pustiu, prin întreaga lucrare de eliberare. 


Băgaţi de seamă dar că nu vorbesc cu copiii voştri, care nu ştiu şi n-au văzut 
pedeapsa Domnului Dumnezeului vostru, nici slava lui, nici mâna lui cea tare, nici 
braţul lui cel înalt, nici semnele lui, nici lucrurile lui, pe care le-a făcut în mijlocul 
Egiptului cu Faraon, regele egiptean, şi cu tot pământul lui. Nici ce a făcut el cu 
oştirea egipteană, cu caii lui şi cu carele lui, pe care le-a înecat în apele Mării 
Roşii, când alergau după voi; şi i-a pierdut Domnul Dumnezeu până în ziua de 
astăzi. Nici ce a făcut el pentru voi în pustiu, până când ati ajuns la locul acesta. 
Nici ce a făcut el cu Datan şi Abirom, fiii lui Eliab, fiul lui Ruben, când şi-a 
deschis pământul gura sa şi în mijlocul a tot Israelul i-a înghiţit pe ei, pe familiile 
lor, corturile lor şi toată averea ce o aveau. Căci ochii voştri au văzut toate 
lucrurile cele mari ale Domnului, pe care le-a făcut el (Dr 11,2-7). 


Această experienţă îl învaţă pe Israel că depinde mereu, zilnic, de Iahve care 
se îngrijeşte de el ca un tată cu care este în dialog: 


Să-ţi aduci aminte de toată calea pe care te-a povăţuit Domnul Dumnezeul tău prin 
pustiu de acum patruzeci de ani, ca să te smerească, ca să te încerce şi ca să afle 
ce este în inima ta si de ai să păzeşti sau nu poruncile lui. Te-a smerit, te-a pedepsit 
cu foamea şi te-a hrănit cu mana pe care nu o cunoşteai şi pe care nu o cunoşteau 
nici părinţii tăi, ca să-ți arate că nu numai cu pâine trăieşte omul, ci că omul 
trăieşte şi cu tot cuvântul ce iese din gura Domnului. Haina ta nu s-a învechit pe 
tine şi piciorul tău n-a căpătat bătături în aceşti patruzeci de ani. Dar să ştii în 
inima ta că Domnul Dumnezeul tău te învaţă, cum învaţă omul pe fiul său. Păzeşte 
dar poruncile Domnului Dumnezeului tău, umblând în căile lui şi temându-te de 
el (Dr 8,2-6). 


Si Legea este prezentată ca o voinţă de educare: „Din cer te-a învrednicit sà 
auzi glasul lui, ca să te înveţe” (Dr4,36). lahve promite că va răsplăti ascultarea 
Legii, care manifestă prezenţa cuvântului Educatorului. Acest cuvânt nu se află 
în ceruri îndepărtate, nici dincolo de mări, ci „este foarte aproape de tine; el 
este în gura ta şi în inima ta” (Dr 30,11-14). 

Profetii au un rol deosebit în educarea religioasă a lui Israel. Cuvântul lui 
Dumnezeu pe care îl transmit nu este inspirat din tradiţie. El este primit direct 
de la Dumnezeu. Ei au rolul să-l proclame amenințând, îndemnând, promițând, 


5 Cf. X. LEON-DUFOUR, „Educaţie”, 191 

mângâind poporul. Acest rol de educatori se bazează constant pe o cateheză pe 
care o presupun cunoscută (Os 4,2 comparat cu Decalogul) şi ale cărei teme 
esenţiale le reiau. Ei înşişi au discipoli care le răspândesc oracolele (Zs 8,16; ler 
36,14), iar mesajul lor se adaugă la învăţătura tradiţională pentru a-i îmbogăţi 
datele. Astfel, învăţătura profetică însăşi ia o forma tradițională. Există 
continuitate de la un profet la altul (cf. Jer 28,8). Avem dovada palpabilă a 
acestui fapt atunci când un profet reia, pentru a-şi formula mesajul, expresii 
împrumutate de la predecesorii săi (Ezechiel de la Ieremia) sau când scribii 
deuteronomici asumă în propria lor teologie interpretarea profetică a istoriei. 

Preoţii au o răspundere mai largă în privinţa educării la credinţă. Fiind 
răspunzători de cult şi de Lege, ei sunt, prin definiţie, educatori ai poporului. 
În primul rând, cultul reaminteşte evenimentele trecutului, a căror celebrare le 
reînnoieste; în acelaşi timp, actualizează şi reînsufleteste credinţa poporului 
într-un Dumnezeu care este la fel de prezent şi de puternic ca în trecut (Ps 81; 
106; discursul din Dr 1-11; reînnoirea Legământului: Jos 24); şi, în sfârşit, 
cultul stimulează speranţa poporului în aşteptarea Zilei în care Domnul îşi va 
instaura împărăţia, iar neamurile păgâne se vor alătura Israelului eliberat, în 
cultul adevăratului Dumnezeu“. 

Potrivit Bibliei, iniţiativa în cult îi aparţine Dumnezeului celui viu, care se 
revelează. Ca răspuns, omul îl adoră pe Dumnezeu într-un cult ce capătă formă 
comunitară. Acest cult nu exprimă numai nevoia pe care o are omul de 
Creatorul de care depinde în totalitate, ci el îndeplineşte şi o datorie: într- 
adevăr, Dumnezeu şi-a ales un popor care trebuie să-l slujească şi, prin aceasta, 
să-i devină martor; poporul ales trebuie deci să-l slujească. Cultul evoluează şi, 
de-a lungul istoriei, vedem apărând elemente comune tuturor cultelor: locuri, 
obiecte şi persoane sacre (sanctuare, chivot, altare, preoţi), timpuri sacre 
(sărbători, sabat), acte de cult (purificări, consacrări, circumcizie, jertfe, 
ofrande de miresme, rugăciune sub toate formele), prescriptii rituale (post, 
interdicții etc.). Centrul acestui cult este chivotul, simbol al prezenţei lui 
Dumnezeu în mijlocul poporului său; la început mobil, chivotul se fixează în 
diferite sanctuare. În cele din urmă, David îl statorniceste la Ierusalim (2Sam 
6), unde Solomon zideşte templul (/Rg 6). Acesta va deveni, după reforma 
deuteronomică, locul unic al cultului pentru aducerea de jertfe. 

După exil, cultul celui de-al doilea templu este reglementat de prescriptii 
rituale, ale căror rădăcini sunt puse în legătură cu Moise, aşa cum genealogia 


*M.F. LACAN, „Cult”, în Vocabular de teologie biblică, 140. 


36 


preotilor este legatà de Aaron, cu scopul de a sublinia legàtura dintre cult si 
legământul care îl întemeiază. Ben Sirah va sublinia această legătură cu putin 
timp înaintea luptei purtată de Macabei, pentru ca poporul să poată rămâne 
credincios legii şi cultului singurului Dumnezeu adevărat (/Mac 1,41-64). 

Liturgia de la sinagogă, alcătuită din cântări şi rugăciuni, are ca scop, după 
exil, să menţină viaţa de rugăciune comunitară a evreilor din diasporă. Ea 
completează liturgia de la templu. 

Poporul lui Dumnezeu a împrumutat elemente ale ritualurilor popoarelor din 
Jur, dar a conferit un sens nou ritualurilor adoptate, punându-le în legătură cu 
faptele alianţei (de ex. Dr 16,1-8 pentru Paşti; Lev 23,43 pentru Sărbătoarea 
Corturilor) şi cu jertfa care le-a pecetluit (de ex. Ex 5,1 s.u.; 24,8; Ps 50,5). 
Cultul devine astfel o pedagogie permanentă, care dă vieţii religioase a lui 
Israel cele trei dimensiuni istorice şi o dinamică proprie. 

Cultul lui Israel va deveni spiritual în măsura în care acesta va deveni 
conştient, prin profeti, de caracterul lăuntric al cerinţelor legământului. 
Fidelitatea inimii este condiţia unui cult autentic şi dovada că Israel nu are alt 
Dumnezeu decât pe Iahve (Ex 20,2-3). Dumnezeul mântuitor al Exodului şi al 
Decalogului este sfânt şi pretinde ca poporul, din care vrea să facă un popor de 
preoți, să fie sfânt (Lev 19,2). Amintind acest lucru, profeţii nu resping 
ritualurile, ci pretind ca să li se dea adevăratul sens. Oferirea jertfelor trebuie 
să exprime rugăciunile de mulţumire adresate lui Dumnezeu, izvorul oricăror 
daruri”. 

Înţelepții din literatura sapientialà sunt, prin definiţie, învăţători (Qoh 12,9). 
Faţă de discipolii lor, au aceeaşi funcţie educatoare ca orice tată faţă de copiii 
săi (Sir 30,3; cf. Prov 3,21; 4,1-17). La prima vedere, doctrina sapientialà pare 
întemeiată pe experienţa generaţiilor trecute mai mult decât pe cuvântul lui 
Dumnezeu, dar ea asimilează, de fapt, conţinutul legii şi al cărților profetice şi 
îl pune la îndemâna tuturor. Format la învăţătura tradițională, înțeleptul vrea să 
transmită fiilor săi adevărata înţelepciune (Job 33,33), cunoaşterea şi frica de 
Dumnezeu (Prov 2,5; Ps 34,12), pe scurt, ştiinţa religioasă care este condiția 
pentru o viaţă fericită. În casa de învățătură (Sir 51,23), oamenii înţelepţi dau 
tuturor o învăţătură solidă (Sir 51,25-26) ce le îngăduie să-l găsească pe 
Dumnezeui. 


7 M.F. LACAN, „Cult”, 140-141. 
8 A. BARUCQ — P. GALOPIN, „A învăța...”, 331. 

Când poporul nu ia în seamă cuvântul lui Iahve, vine mustrarea, 
ameninţarea, pedeapsa, care trebuie să asigure eficacitatea „lecţiilor lui 
Dumnezeu”. Profetul, care vorbeşte în numele lui Dumnezeu, nu încetează să 
amintească, cu răbdare, voinţa şi iubirea lui Iahve. Pedepsele lui Dumnezeu au 
scop educativ, asemeni încercărilor soţului care caută să-şi întoarcă soţia 
necredincioasă (Os 2,4-15; cf. Am 4,6-11). Corijarea poate să devină pedeapsă 
care loveşte (Lev 26,18.23-24.28), dar cu măsură dreaptă, şi nu sub imboldul 
mâniei care ucide (Jer 10,24; 30,11; 46,28; cf. Ps 6,2; 38,2); ea trebuie să ducă 
la convertire. În acest caz, „fericit este omul pe care Dumnezeu îl mustră! Şi să 
nu dispretuiesti lecţia Celui Atotputernic” (Job 5,17). 

Educaţia nu va fi însă desăvârşită decât în ziua în care Legea va fi aşezată 
în străfundul inimii. Atunci „nu se vor mai învăţa unul pe altul... căci toți mă 
vor cunoaşte, de la mic la mare” (er 31,33-36). 

Cuvântul lui Dumnezeu se află la izvorul tradiției pe care o transmit, înainte 
de toate, părinţii. Tatăl, în special, este răspunzător de educaţia copiilor săi şi 
trebuie să le transmită, în această calitate, moştenirea religioasă a trecutului 
naţional. Este vorba despre o cateheză elementară ce cuprinde elementele 
esenţiale ale credinţei. O cateheză morală, referindu-se la poruncile Legii 
divine: „cuvintele acestea pe care ti le spun, să le sădeşti în fiii tài...’(Dt 6,7; 
11,19). O cateheză liturgică şi istorică, ce se foloseşte de ocazia solemnitàtilor 
lui Israel ca să amintească marile semne pe care le comemorează şi să le 
explice sensul: jertfa Pastelui (Ex 12,26-27: „Şi când vă vor zice copiii vostri: 
ce înseamnă aceasta? Să le spuneţi: aceasta este jertfa ce o aducem de Paşti 
Domnului, care, în Egipt, a trecut pe lângă casele fiilor lui Israel, când a lovit 
Egiptul, iar casele noastre le-a izbăvit”) şi riturile azimelor (Ex 13,8-9: „În ziua 
aceea să spui fiului tău şi să zici: acestea sunt pentru cele ce a făcut Domnul cu 
mine, când am ieşit din Egipt. Să fie acestea ca un semn pe mâna ta şi aducere 
aminte înaintea ochilor tăi, pentru ca legea Domnului să fie în gura ta, căci cu 
mână tare te-a scos Domnul Dumnezeu din Egipt”). Întrebările puse de copii 
referitor la obiceiuri şi la rituri îl determină în mod firesc pe tată să-i înveţe 
Crezul israelit: 


De te va întreba în viitor fiul tău şi va zice: ce înseamnă aceste porunci, hotărâri 
şi legi pe care vi le-a dat Domnul Dumnezeul vostru? Să-i spui fiului tău: Am fost 
robi la Faraon în Egipt şi Domnul Dumnezeu ne-a scos din Egipt cu mână tare şi 
cu braţ înalt. Şi a arătat Domnul Dumnezeu semne şi minuni mari şi pedepse a 
adus înaintea ochilor noştri, asupra Egiptului, asupra lui Faraon, asupra a toată 
casa lui şi asupra ostirii lui; iar pe noi ne-a scos de acolo Domnul Dumnezeul 
nostru ca să ne ducă şi să ne dea pământul pentru care s-a jurat părinţilor noştri că 

ni-l va da. Atunci ne-a poruncit Domnul sà împlinim toate hotărârile acestea şi să 
ne temem de Domnul Dumnezeul nostru, ca să ne fie bine ca acum. Şi va face milă 
cu noi de ne vom sili să împlinim toate aceste porunci ale legii înaintea feţei 
Domnului Dumnezeului nostru, cum ne-a poruncit (Dr 6,20-25). 


Tot tatăl este cel care îi învaţă pe copii vechile poeme ce fac parte din 
tradiţie (Dr 31,19.22; 2Sam 1,18-19). În felul acesta, învățământul religios 
începe din familie’. 

Dar educaţia la credinţă nu era rezervată numai pentru familie. În timpul lui 
Isus existau şcoli adevărate. Circula o maximă printre învățătorii Legii care 
spunea: „este mai bine să fie distrus un sanctuar decât o şcoală”. Este vorba 
de o realitate relativ recentă, aproximativ cu 100 de ani î.C. Simeon ben 
Schetach, un rabin conducător al Sinedriului, deschisese la Ierusalim prima bet 
hassefer, casa càrtii!!. S-a creat curând o adevărată rețea şcolară. În anul 64 
d.C., marele preot Iosue ben Gamala a promulgat un decret ce poate fi 
considerat ca prima lege a învăţământului. Erau stipulate: obligaţia părinților 
de a da copiii la şcoală, sancţiunile împotriva elevilor care nu erau atenţi sau 
lipseau frecvent de la şcoală, organizarea unui alt nivel pentru copiii cei mai 
buni”. 

Şcoala primară era legată de sinagogă. Copiii, indiferent de starea socială, 
erau aduşi aici la vârsta de cinci ani. Dacă se depăşea numărul de 25 de copii 
era adus un al doilea învăţător. Se spunea despre învățătorul de şcoală că este 
„mesagerul Celui Veşnic”. Se spune că ar fi existat chiar inspectori care 
verificau calitatea învăţământului. Metoda principală de învăţare era aceea de 
a repeta în cor, din memorie, cuvânt după cuvânt, frazele pe care le spunea 
învățătorul (cf. Lc 7,3 1-32). Obiectul principal şi aproape exclusiv de studiu era 
Tora, Legea sacră a lui Dumnezeu”. 

Problema formării integrale a persoanei umane poate fi înfruntată şi 
rezolvată corect numai gândind cu seriozitate tot procesul de cunoaştere şi de 
transmitere a cunoştinţelor. Din acest punct de vedere, credem că este 
important să ne întoarcem la Biblie nu numai pentru a reînnoi metodele 


” A. BARUCQ — P. GADOLIN, „A învăţa...”, 330. 

19 D, RoPS, La vita quotidiana in Palestina al tempo di Gesu, Arnoldo Mondadori, Milano 
1986, 127. El citeazà tratatul Baba Sabbat, CXIX, 6. 

l! D, Rops, La vita quotidiana..., 127, citând tratatul Ketubot, VIII, 11. 

2 D, RoPSs, La vita quotidiana..., 127. Informaţia provine din Talmudul Babilonian, tratatul 
Baba Bathra, XXI, a. 

B D, Rops, La vita quotidiana..., 127-128. 

învățământului catehetic şi teologic, ci si pentru a căuta în ea puncte de pornire 
şi stimulente pentru a gândi pedagogia noastră la toate nivelurile!*. 


Riassunto 


Il tema troppo generoso della presentazione ci costringe a limitarci solo al 
problemma dell’insegnare la religione, educare alla fede. Il Signore stesso è 
l’educatore. Lui insegna il suo popolo e, indirettamente, ciascun uomo mediante 
la creazione, gli eventi salvifici della storia e la Legge. Iddio fà appello ai 
sacerdoti e al culto da essi celebrato al tempio di Gerusalemme e piu tardi alla 
sinagoga; ai profeti che parlono nel suo Nome; ai sapienti; ai sapienti. 

Nella famiglia il responsabile dell’insegnamento della religione e della 
trasmissione della fede è il padre, anche se non puo essere escluso il ruolo della 
madre. 

Dopo il ritorno dalla deportazione babilonese si è organizzato l’insegnamento 
pubblico presso la sinagoga. 

Il ritorno alla Bibbia permette il rinnovo dei metodi di insegnamento catechetico 
e teologico e ci offre punti di partenza e stimoli per pensare la nostra pedagogia 
a tutti i livelli. 


14 A. SACCHI, „Insegnamento”, în Nuovo dizionario di teologia biblica, ed. P. ROSSANO — 
G. RAVASI — A. GIRLANDA, Paoline, Cinisello Balsamo 1988, 740-756. 


